
DR 30.10.2012 59 

 
Tuan Pengerusi, akhir sekali tentang Orang Asli ini.  Saya dapati dalam bajet yang 

dibentangkan, jumlah projek dikatakan RM459 juta tetapi untuk tahun 2011 hanya RM7.8 
juta yang sebenarnya dibelanjakan untuk pembangunan Orang Asli. Dianggarkan tahun 
2012, sebanyak RM94 juta dan dianggarkan tahun 2013 sebanyak RM88 juta yang 
diperuntukkan untuk projek berkenaan. Yang saya hendak bangkitkan di sini ialah 
sungguhpun dikatakan peruntukkan sebanyak RM94 juta tahun ini, RM88 juta tahun lepas 
tetapi pada hakikatnya, seperti tahun 2011, hanya RM7.8 juta yang sebenarnya digunakan 
untuk pembangunan mereka.  Maksudnya, tidak sampai 10 peratus yang dianggarkan.  

Tuan Pengerusi, sebab itu Orang Asli merungut bahawa diumumkan ratusan juta 
ringgit diperuntukkan untuk mereka tetapi mereka tidak nampak pembangunan atau 
manfaat yang dapat mereka nikmati.   

Akhir sekali, saya berharap kementerian sebelum melaksanakan satu-satu projek 
hendaklah menghubungi ketua-ketua ataupun organisasi-organisasi Orang Asli sebelum 
melaksanakan sesuatu projek. Supaya projek yang dilaksanakan memberi manfaat kepada 
Orang-orang Asli. Terutamanya satu daripada organisasi yang memang prihatin tentang 
Orang Asli ialah Jalinan Orang Asli. Saya nampak banyak bangunan-bangunan yang dibina 
di kawasan Orang Asli tetapi terbiar sahaja kerana ia tidak sesuai. Itulah sahaja perbahasan 
saya. Saya memohon agar kebajikan Orang Asli memang kita sememangnya prihatin 
tentang keperluan mereka dan wang yang diperuntukkan dibelanjakan sepenuhnya demi 
kebajikan dan kebaikan mereka. Terima kasih Tuan Pengerusi.   

Tuan Pengerusi [Datuk Dr. Wan Junaidi bin Tuanku Jaafar]: Ya, Yang 
Berhormat Dungun.  

 

4.23 ptg. 

Datuk Matulidi Jusoh [Dungun]: Terima kasih Tuan Pengerusi. Saya tidak 
panjang.  Dua hingga tiga perkara sahaja. Pertamanya, saya hendak merakamkan terima 
kasih kepada Kementerian Kemajuan Luar Bandar dan Wilayah. Inilah satu-satunya 
kementerian yang fokusnya kepada penduduk luar bandar. Tanpanya, tidak membangunlah 
kemajuan di luar bandar menjadikan sebuah kampung yang maju, menarik dan 
menguntungkan.   

Tuan Pengerusi, Butiran 00607 – Perkhidmatan Pengangkutan. Sukalah saya 
nyatakan di sini supaya pihak kementerian sebagai satu cadangan bagi melihat balik 
penduduk luar bandar yang tercicir untuk ke sekolah. Mungkin kampung mereka tidak ada 
sekolah dan sekolah yang berdekatan jauh dan bermasalah kepada mereka untuk 
menggunakan basikal dan sebagainya. Ini masih lagi berlaku, terutamanya di kawasan 
saya di Kampung Rantau Panjang. Satu perkara lagi ialah perpindahan. Bila wujudnya 
sekolah baru, mereka yang dulunya bersekolah yang ada asrama, bila dipindahkan ke 
sekolah baru kerana percaturan yang dibuat oleh Pegawai Pelajaran Daerah, mereka tidak 
dapat ke sekolah kerana kemudahan yang tidak disediakan.   

Butiran 01700 - Bekalan Elektrik Luar Bandar dan Bekalan Air Luar Bandar dan 
Butiran 02001 - Semenanjung. Saya suka mencadangkan kepada kementerian ini supaya 
dapat melihat semula kerana kita sudah merdeka selama 55 tahun. Ada lagi kawasan-
kawasan yang tidak dapat bekalan elektrik. Walaupun rumahnya sebuah, dua buah di 
hujung tanjung, bagilah peluang ini kepada mereka supaya mereka dapat menikmati 
kemudahan yang disediakan oleh kerajaan. Pada tahun sudah, saya terjumpa. Ini 
kebetulan. Tiga keluarga yang masih menggunakan air sungai. Minum air sungai, 
membasuh dengan air sungai, gunakan air sungai untuk menyediakan makanan dan 
mandi-manda air yang tidak dirawat. Kita bantu mereka sekadar untuk mereka tidak 
menggunakan air sungai ini.   

Mungkin ada lagi di kawasan-kawasan yang lain supaya pada tahun ke-55 kita 
Merdeka ini, pihak kementerian melihat balik dan tidak akan berlaku lagi kepada rakyat kita 
yang menggunakan air yang tidak dirawat.  

Butiran 02503 – Pembangunan Ekonomi Luar Bandar.  Dalam usaha kita hendak 
membangunkan penduduk luar bandar, eloklah kita pada saya untuk beri pandangan 
kepada kementerian ini selain daripada program-program lain dalam pembangunan 
ekonomi, binalah gera-gerai kecil. Banyak lagi kita lihat gerai-gerai kecil di kampung yang 
tiangnya, tiang bulat, atapnya guna kanvas, guna daun-daun kayu.  



Tuan Pengerusi, akhir sekali tentang Orang Asli ini. Saya dapati dalam bajet yang dibentangkan, jumlah projek dikatakan RM459 juta tetapi untuk tahun 2011 hanya RM7.8 juta yang sebenarnya dibelanjakan untuk pembangunan Orang Asli. Dianggarkan tahun 2012, sebanyak RM94 juta dan dianggarkan tahun 2013 sebanyak RM88 juta yang diperuntukkan untuk projek berkenaan. Yang saya hendak bangkitkan di sini ialah sungguhpun dikatakan peruntukkan sebanyak RM94 juta tahun ini, RM88 juta tahun lepas tetapi pada hakikatnya, seperti tahun 2011, hanya RM7.8 juta yang sebenarnya digunakan untuk pembangunan mereka. Maksudnya, tidak sampai 10 peratus yang dianggarkan. Tuan Pengerusi, sebab itu Orang Asli merungut bahawa diumumkan ratusan juta ringgit diperuntukkan untuk mereka tetapi mereka tidak nampak pembangunan atau manfaat yang dapat mereka nikmati. Akhir sekali, saya berharap kementerian sebelum melaksanakan satu-satu projek hendaklah menghubungi ketua-ketua ataupun organisasi-organisasi Orang Asli sebelum melaksanakan sesuatu projek. Supaya projek yang dilaksanakan memberi manfaat kepada Orang-orang Asli. Terutamanya satu daripada organisasi yang memang prihatin tentang Orang Asli ialah Jalinan Orang Asli. Saya nampak banyak bangunan-bangunan yang dibina di kawasan Orang Asli tetapi terbiar sahaja kerana ia tidak sesuai. Itulah sahaja perbahasan saya. Saya memohon agar kebajikan Orang Asli memang kita sememangnya prihatin tentang keperluan mereka dan wang yang diperuntukkan dibelanjakan sepenuhnya demi kebajikan dan kebaikan mereka. Terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Ya, Yang Berhormat Dungun. 4.23 ptg. Datuk Matulidi Jusoh [Dungun]: Terima kasih Tuan Pengerusi. Saya tidak panjang. Dua hingga tiga perkara sahaja. Pertamanya, saya hendak merakamkan terima kasih kepada Kementerian Kemajuan Luar Bandar dan Wilayah. Inilah satu-satunya kementerian yang fokusnya kepada penduduk luar bandar. Tanpanya, tidak membangunlah kemajuan di luar bandar menjadikan sebuah kampung yang maju, menarik dan menguntungkan. Tuan Pengerusi, Butiran 00607- Perkhidmatan Pengangkutan. Sukalah saya nyatakan di sini supaya pihak kementerian sebagai satu cadangan bagi melihat balik penduduk luar bandar yang tercicir untuk ke sekolah. Mungkin kampung mereka tidak ada sekolah dan sekolah yang berdekatan jauh dan bermasalah kepada mereka untuk menggunakan basikal dan sebagainya. Ini masih lagi berlaku, terutamanya di kawasan saya di Kampung Rantau Panjang. Satu perkara lagi ialah perpindahan. Bila wujudnya sekolah baru, mereka yang dulunya bersekolah yang ada asrama, bila dipindahkan ke sekolah baru kerana percaturan yang dibuat oleh Pegawai Pelajaran Daerah, mereka tidak dapat ke sekolah kerana kemudahan yang tidak disediakan. Butiran 01700- Bekalan Elektrik Luar Bandar dan Bekalan Air Luar Bandar dan Butiran 02001- Semenanjung. Saya suka mencadangkan kepada kementerian ini supaya dapat melihat semula kerana kita sudah merdeka selama 55 tahun. Ada lagi kawasan- kawasan yang tidak dapat bekalan elektrik. Walaupun rumahnya sebuah, dua buah di hujung tanjung, bagilah peluang ini kepada mereka supaya mereka dapat menikmati kemudahan yang disediakan oleh kerajaan. Pada tahun sudah, saya terjumpa. Ini kebetulan. Tiga keluarga yang masih menggunakan air sungai. Minum air sungai, membasuh dengan air sungai, gunakan air sungai untuk menyediakan makanan dan mandi-manda air yang tidak dirawat. Kita bantu mereka sekadar untuk mereka tidak menggunakan air sungai ini. Mungkin ada lagi di kawasan-kawasan yang lain supaya pada tahun ke-55 kita Merdeka ini, pihak kementerian melihat balik dan tidak akan berlaku lagi kepada rakyat kita yang menggunakan air yang tidak dirawat. Butiran 02503- Pembangunan Ekonomi Luar Bandar. Dalam usaha kita hendak membangunkan penduduk luar bandar, eloklah kita pada saya untuk beri pandangan kepada kementerian ini selain daripada program-program lain dalam pembangunan ekonomi, binalah gera-gerai kecil. Banyak lagi kita lihat gerai-gerai kecil di kampung yang tiangnya, tiang bulat, atapnya guna kanvas, guna daun-daun kayu.